Diari Oficial de la Generalitat Valenciana


Sumari del DOGV 5878, del 24-10-2008 (2008/12789)

RESOLUCIÓ de concessió de 8 de setembre de 2008, de la consellera de Cultura i Esport, per la qual es concedeixen les ajudes per a la col·laboració amb mancomunitats de municipis de la Comunitat Valenciana que tinguen servicis mancomunats d'arxiu municipal.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5878

Data del DOGV
:   24-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12306


Data del document
:   08-09-2008

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * arxiu
    * associació de municipis
    * suport econòmic
    * ajuda pública

RESOLUCIÓ de concessió de 8 de setembre de 2008, de la consellera de Cultura i Esport, per la qual es concedeixen les ajudes per a la col·laboració amb mancomunitats de municipis de la Comunitat Valenciana que tinguen servicis mancomunats d'arxiu municipal. [2008/12397]  
La Llei 15/ 2007, de 27 de desembre, de la Generalitat, de Pressupostos per a l'exercici 2008, estableix la línia T2544000 del programa 452.10, «Llibre, Arxius i Biblioteques», en la qual s'assigna un import de 60.000 euros a les mancomunitats de municipis per a contribuir a finançar els servicis mancomunats d'arxiu municipal.  
Aquesta línia nominativa no necessita notificació a la Comissió Europea, d'acord amb els articles 1.4 i 3.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa ni el del falsejament de la competència, i no afectar així els intercanvis comercials entre els estats membres de l'apartat 1 de l'article 87 del Tractat Constitutiu de la Comunitat Europea.  
En virtut del que disposa l'article 22.2.a) de la Llei 38/2003, de 17 de novembre, General de Subvencions; l'article 65 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions i els articles 40.3, 45.a) i 47.3 del Decret legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública.  
Vistos els preceptes invocats i els altres generals de pertinent aplicació, resolc:  
Primer  
Concedir a favor de la Mancomunitat Circuit Cultural Comarcal Marina, la quantitat de 12.000 euros; a favor de la Mancomunitat de Municipis La Costera-Canal, la quantitat de 12.000 euros; a favor de la Mancomunitat de Municipis de la Safor, la quantitat de 12.000 euros; a favor de la Mancomunitat de Municipis de la Ribera Alta, la quantitat de 12.000 euros, i a favor de la Mancomunitat de Municipis de la Vall d'Albaida, la quantitat de 12.000 euros, a càrrec de la línia de transferència corrent T2544000, «Col·laboració amb mancomunitats de municipis que tinguen servicis mancomunats d'arxiu municipal», amb un import total de 60.000 euros, aplicació pressupostària 24.98.98.532.37.  
Segon  
El lliurament de la quantia a què es refereix el punt anterior s'efectuarà d'una sola vegada. En tot cas, l'import del pagament serà igual a la quantitat correctament justificada, sense que puga ser superior a l'import de la subvenció concedida.  
Per a realitzar el pagament, l'entitat beneficiària haurà de presentar la justificació de l'activitat finançada abans de l'1 de novembre de 2008.  
València, 8 de setembre de 2008.- La consellera de Cultura i Esport: Trinidad M. Miró Mira.